Karlmaður drukknaði í nágrenni Stykkishólms Fertugur íslenskur karlmaður drukknaði í nótt við sjósund í nágrenni Stykkishólms . Maðurinn lagðist til sunds um klukkan 23 í gærkvöldi frá tanga sunnan við sjúkrahúsið en þar er sterkur straumur . Þegar hann skilaði sér ekki til baka hófst leit . Líkið fannst á öðrum tímanum um nóttina í sjónum suðvestur af Skoreyjum , um einn kílómetra frá tanganum . Maðurinn var vanur sjósundsmaður , fæddur árið 1970 . Hann var gestkomandi í Stykkishólmi og ætlaði að fá sér stuttan sundsprett . Lögregla og sjúkraflutningamenn fóru strax á tveimur bátum og fundu lík mannsins . Bátaflokkar allra björgunarsveita á Snæfellsnesi höfðu þá verið boðaðir til leitar . Ekki er hægt að greina frá nafni mannsins .